สวัสดีค่ะ รบกวนขอข้อมูลเกี่ยวกับการติดเชื้อ strep throat ขออนุญาติแนบ link เพราะเกรงจะเขียนชื่อผิด ลูกชายวัย 3ขวบครึ่ง มีไข้ และเจ็บคอ คุณที่คลินิกวินิจฉัยด้วยการเขี่ยเยื่อที่ลำคอไปตรวจ ได้ยาปฏิชีวนะมา ทานมาแล้ว 5วัน อาการไม่ดีขึ้น ร้องโอดครวญเจ็บคอ นอนหลับไม่สนิท และมีไข้อยู่ในช่วง 37.3-38.5 ตลอดเวลา แม้จะทานยาลดไข้ อยากขอข้อมูลว่าการติดเชื้อนี้เมื่อได้รับยาแล้วน่าจะดีขึ้นภายในกี่วันค่ะ ขอบค่ะ
สวัสดีค่ะ เชื้อแบคทีเรีย streptococcus เป็นเชื้อแบคทีเรียชนิดหนึ่งที่ทำให้เกิดอาการคออักเสบ ติดเชื้อ หรือมีแผลในลำคอได้ ซึ่งพบได้บ่อยอยู่เหมือนกันโดยการติดเชื้อแบคทีเรียชนิดนี้มักเกิดจากการที่ผู้ป่วยได้รับเชื้อซึ่งกระจายอยู่ในอากาศเข้าสู่ร่างกายผ่านการหายใจ หรือการสัมผัสกับเชื้อโดยตรงในกรณีนี้ที่ได้รับการวินิจฉัยที่แน่ชัดแล้วว่าเป็นเชื้อตัวดังกล่าว แพทย์จะจ่ายยาฆ่าเชื้อที่ตรงกับโรคมาให้ โดยควรรับประทานยาตามที่แพทย์สั่งอย่างเคร่งครัด ส่วนใหญ่ยาฆ่าเชื้อจะกินประมาณ 7-14 วันขึ้นกับดุลยพินิจของแพทย์การดูแลตนเองด้านอื่นๆ สามารถรับประทานยาลดไข้ ยาแก้เจ็บคอ ยาลดอาการคัดจมูกได้ และระวังการแพร่เชื้อสู่ผู้อื่นถ้าไข้สูง เจ็บคอมาก กินได้น้อยลง อาจพากลับไปพบแพทย์เพื่อตรวจเพิ่มเติมอีกครั้ง